**SINTEZA**

**obiecţiilor şi propunerilor/recomandărilor**

 **(structurată pe articole sau puncte din proiect)**

**la proiectul de hotărâre**

**„Cu privire la înaintarea propunerilor de modificare a Codului electral și a legislației conexe”**

*(Capitolul 14. REFERENDUMUL LOCAL)*

|  |  |  |  |  |
| --- | --- | --- | --- | --- |
| **Conţinutul articolelor/ punctelor din proiectul prezentat spre avizare şi coordonare** | **Participantul la avizare (expertizare)/****consultare publică** | **Nr.****obiecţiei/ propunerii/****recomandării**  | **Conţinutul obiecţiei/****propunerii/recomandării** | **Argumentarea autorului proiectului** |
| II. Obiecţii şi propuneri la articolele/punctele din proiect |
| **Articolul 186.** Restricţiile privind desfăşurarea referendumului local(1) Referendumul local nu se efectuează în cazul decretării sau instituirii stării de urgenţă, de asediu sau de război. Dacă data referendumului local a fost stabilită pentru ziua în care, ulterior, se decretează sau se instituie starea de urgenţă, de asediu sau de război, el se anulează de drept sau se amână pentru o altă zi, respectându-se termenele de desfăşurare prevăzute de prezentul cod.(2) Referendumul local nu poate avea, de asemenea, loc cu 120 de zile înainte şi cu 120 de zile după ziua desfăşurării în acelaşi teritoriu a oricărui tip de alegeri sau referendum, decât dacă se desfăşoară în aceeaşi zi.(3) Hotărârea privind amânarea referendumului local se adoptă de către Comisia Electorală Centrală la propunerea consiliului local sau a autorităţii reprezentative a unităţii administrativ-teritoriale cu statut special care a emis actul de desfăşurare a referendumului. (4) Referendumul local pentru revocarea primarului poate fi iniţiat după expirarea unui an de la intrarea acestuia în funcţie sau de la data referendumului local precedent pentru revocarea aceluiaşi primar. Revocarea primarului nu poate fi **desfășurată pe parcursul ultimului an** înainte de expirarea mandatului.  | A.O. „Promo-LEX” | 1 | *La alin. (4), se* **recomandă** următoarea redacție a modificării propuse: „***inițiată*** *pe parcursul ultimului an*”.Considerăm că noțiunea „*desfășurată*” poate lăsa loc de interpretare în condițiile în care termenele de organizare a alegerilor nu sunt întotdeauna fixe, indicându-se de regulă termenele limită. Respectiv, va depinde mult de gradul de reacție a organelor electorale dacă referendumul se va desfășura pe parcursul ultimului an. Din care cauză propunem ca să fie utilizată noțiunea de „*inițiat*”. În plus, prin prevederile propuse și așa s-a majorat perioada de la 6 luni la un an. | ***Nu se acceptă***.Inițierea vizează procesul de pregătire a referendumului, pe când desfășurarea se referă la procedura de organziare prorpiu-zisă. respectiv ppăstrarea noțiunii de „desfășurare” acordă o mai mare stabilitate. |
| dna. Rodica Secrieru(expert) | 2 | *La alin. (4),* din prevederile modificate rezultă o limitare care pare excesivă, deoarece, în fapt, primarul nu va putea fi revocat decât în anul 3 de mandat. | Conform redacției propuse, rezultă că referendumul de revocare a primarului poate fi desfășurată în anul 2 și 3 de mandat. |
| **Articolul 187.**Problemele supuse referendumului local(1) Referendumului local pot fi supuse problemele care au o importanţă deosebită pentru localitatea respectivă şi care ţin doar de competenţele legale ale autorităţilor administraţiei publice locale.(2) Textul problemei supuse referendumului local se redactează de manieră neutră, fără ambiguităţi sau fără sugerarea răspunsului. Nu se admite formularea problemelor care se exclud reciproc.(3) Revocarea primarului prin referendum poate fi iniţiată în cazul în care acesta nu respectă interesele comunităţii locale, nu exercită în mod adecvat atribuţiile de ales local prevăzute de lege, încalcă normele morale şi etice, fapte confirmate în modul stabilit. | dna. Rodica Secrieru(expert) | 3 | *La alin. (2),* ***se recomandă*** verificarea de către un organ imparțial – CEC – a respectării cerințelor de validitate în sens formal și material. Această verificare trebuie să aibă loc înainte de înregistrarea grupului de inițiativă și colectarea semnăturilor. | ***Nu se acceptă***.În probeleme de interes local, urmează să se expună autoritățile administrației publice locale. |
| **Articolul 190.** Iniţierea referendumului localReferendumul local poate fi iniţiat:a) de 1/2 din numărul consilierilor aleşi, iar în cazul revocării primarului prin vot secret – de 2/3 din numărul consilierilor aleşi;b) de primarul satului (comunei), sectorului, oraşului (municipiului), cu excepţia cazului cînd se iniţiază referendum pentru revocarea primarului;c) de autoritatea reprezentativă a unităţii administrativ-teritoriale cu statut special;d) de 10 la sută din numărul cetăţenilor cu drept de vot **cu domiciliul** pe teritoriul unităţii administrativ-teritoriale respective. | dna. Rodica Secrieru(expert) | 4 | *La lit. d),* ***se reține*** că cifra de „*15*” Acest număr ar putea fi excesiv, inclusiv ținând cont de procesele migraționale din Republica Moldova. ***Se recomandă*** păstrarea cotei de 10%. | ***Se acceptă***. |
| **Articolul 191.** Înregistrarea grupului de iniţiativă(1) În cazul în care iniţiativa desfăşurării referendumului local vine de la cetăţeni, se constituie un grup de iniţiativă, format din cel puţin 20 de cetăţeni cu drept de vot **cu domiciliul** pe teritoriul unităţii administrativ-teritoriale respective. La adunarea de constituire a grupului de iniţiativă trebuie să participe cel puţin 30 de persoane. Cu cel puţin 3 zile înainte de adunare, iniţiatorii sînt obligaţi să comunice în scris primarului timpul, locul şi scopul desfăşurării adunării.(2) Grupul de iniţiativă se înregistrează de către autorităţile administraţiei publice locale în termen de 5 zile de la prezentarea cererii de înregistrare, procesului-verbal de constituire şi întrebărilor formulate. În cazul iniţierii referendumului local pentru revocarea primarului, grupul de iniţiativă este înregistrat de către **Comisia Electorală Centrală**.(3) În hotărîrea de înregistrare se indică termenul de colectare a semnăturilor, care nu poate fi mai mic de 30 de zile şi nici mai mare de 60 de zile calendaristice, precum şi întrebările preconizate a fi supuse referendumului local.(4) În cazul înregistrării grupului de iniţiativă, membrilor acestuia li se eliberează **liste de subscripție și** legitimaţii de un model stabilit de Comisia Electorală Centrală.(5) Informaţia privind înregistrarea grupului de iniţiativă **se aduce la cunoștința publică**. | A.O. „Promo-LEX” | 5 | *La alin. (2),* ***se recomandă***revizuirea listei subiecților cu drept de înregistrare a grupului de inițiativă, în contextul implementării conceptului de organe electorale inferioare permanente (CECE II).Dacă s-a inițiat permanentizarea CECE II, nu este clar de ce grupurile de inițiativă ar trebui înregistrate de autoritățile publice locale și nu de CECE II. Considerăm că condițiile de inițiere, organizare și desfășurare a referendumurilor locale trebuie să corespundă condițiilor de inițiere, organizare și desfășurare a referendumurilor republicane. Mai mult, considerăm că și în cazul referendumului local pentru revocarea primarului, CECE II este mai aproape de proces decât CEC. | ***Nu se acceptă***.Subiectul care decide înregistrarea grupului de inițiaitivă în cazul unui referendum local consultativ trebuie să fie autoritatea care poate decide soluționarea problemei supuse referendumului. Mai mult, În condițiile permanentizării CECE II, în perioada dintre alegeri, acest organ electoral va activa uninominal – doar în persoana președintelui. Respectiv, în această formulă CECE II nu se va expune pe marginea unor astfel de inițiative, nu va avea o astfel de competență |
| **Articolul 194.** Responsabilitatea pentru corectitudinea întocmirii listelor de subscripţie (1) **Colectorul** trebuie să semneze fiecare foaie din listele de subscripţie, făcând o menţiune de atestare a faptului că semnăturile au fost colectate personal şi că identitatea persoanelor ale căror nume apar în liste a fost verificată, în baza actului de identitate, personal de către colector. (2) **Colectorul** este obligat să preîntâmpine cetăţeanul că poate semna doar într-o singură listă de subscripţie.(3) **Sunt considerate nule şi neavenite listele de subscripţie completate până la înregistrarea grupului de iniţiativă, listele care nu sunt semnate de colector.** | A.O. „Promo-LEX” | 6 | *La alin. (3),* ***se recomandă***includerea după cuvântul “*neavenite*” a cuvântului “*doar*”.Prin această modificare, se propune limitarea temeiurilor de declarare a listelor drept nule și neavenite, și existența unei liste exhaustive în Codul electoral a acestor temeiuri, fără posibilitatea pentru CEC de adăugare a temeiurilor suplimentare în Regulamentul privind listele de subscripție.Evidențiem că o asemenea practică a existat în scrutinele anterioare, ceea ce a cauzat numeroase litigii electorale dar și a dus la neînregistrarea unor candidați electorali.***În plus, în calitate de comentariu general privind conținutul alin. 194, se menționează*** că el dublează prevederile art. 167. ***Se recomandă*** excluderea conținutului și includerea unei referințe la articolul respectiv (167). | ***Se acceptă parțial***.Suplimentar, varianta finală a normei va fi ajustată conform propunerilor. |
| **Articolul 195. Prezentarea şi verificarea listelor de subscripţie****(1) Nu mai târziu de ultima zi a termenului de colectare a semnăturilor, grupul de iniţiativă întocmeşte un proces-verbal în care indică data înregistrării grupului de iniţiativă, numărul de semnături colectate, data încheierii colectării semnăturilor. Procesul-verbal, semnat de membrii grupului de iniţiativă, şi listele de subscripţie se prezintă Comisiei Electorale Centrale.****(2) În termen de 15 zile de la prezentarea listelor de subscripţie, autoritatea care a înregistrat grupul de inițiativă verifică autenticitatea semnăturilor (fiecare sau la alegere) de pe listele care au fost prezentate. Dacă în listele de subscripţie apar două sau mai multe semnături ale aceleiaşi persoane, aceste semnături se exclud. Listele de subscripţie prezentate cu încălcarea prevederilor art. 194 alin. (1) se anulează. După verificarea listelor de subscripţie, se adoptă o hotărâre cu privire la iniţierea referendumului.****(3) Prezentarea și verificarea listelor de subscripție se efectuează în condiţiile art.48, care se aplică în modul corespunzător.****(4) În cazul în care nu a fost prezentat numărul necesar de semnături, autoritatea care a înregistrat grupul de inițiativă adoptă o hotărâre privind respingerea propunerii de a efectua referendumul local şi anularea înregistrării grupului de inițiativă.** | A.O. „Promo-LEX” | 78910 | 1) *La alin. (1),* nu este clar de ce listele de subscripție urmează a fi prezentate CEC, dacă se propune permanentizarea CECE II. Astfel, ***se propune*** înlocuirea sintagmei „*Comisiei Electorale de Circumscripție*” cu sintagma „*Consiliului Electoral de Circumscripție*”. În același timp, nu este clar de ce se menționează doar CEC dacă potrivit art. 191 alin. (2) grupul de inițiativă se înregistreză de APL, dacă problema supusă referendumului nu ține de revocarea primarului.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2) *La alin. (2)*, ***se recomandă*** excluderea textului dintre paranteze: „*(fiecare sau la alegere)*” din prima propoziție.Se consideră că formularea respectivă oferă mult subiectivism, care nu trebuie să existe în procesul de verificare a listelor de subscripție. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_3) ***Se recomandă*** includerea după sintagma “*art. 167*” a sintagmei “*alin. (3)*”. ***Se evidențiază*** că anume acest aliniat prevede temeiurile de declarare drept nule și neavenite a listelor electorale. Corespunzător referința la întregul articol nu își are rostul, și ar putea să inducă în eroare.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_4) *La alin. (3)*, deși în alin. (3) se face referință expresă la prevederile art. 48, evidențiem că art. 47 și 48 se referă la colectarea și verificarea semnăturilor pentru susținerea unui candidat. În special, alin. (4) al art. 48 face referință la verificarea numărului semnăturilor colectate pentru diferite tipuri de alegeri, referendumul nefiind inclus. Corespunzător, art. 48 devine practic inaplicabil pentru referendumul local. Astfel, ***se recomandă*** revizuirea alin. (2), prin menționarea expresă a aliniatelor care se aplică în cazul referendumului local. | ***Se acceptă parțial***.Listele de subscripție se prezintă organului care a înregistrat grupul de inițiativă.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***Nu se acceptă***.La verificarea semnăturilor din listele de subscripție, organul electoral poate aplica diferite metode (ex.: metoda descreșterii, cînd inițial sunt verificate listele cu mai multe semnături). Menționăm că, aceste metode au ca obiectiv verificare în cel mai scurt timp posibil a semnăturilor. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***Se acceptă***.Numerotarea articolelor și referințele vor fi ajustate suplimentar.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***Se acceptă***. |
| dna. Rodica Secrieru(expert) | 11 | *La alin. (2),* utilizarea eșantionării aleatorii ar trebui exclusă, deoarece eșantionul poate conține un număr neobișnuit de mare de semnături invalide sau, dimpotrivă, poate să nu conțină niciun fel, în timp ce alte foi de semnături ar putea fi pline cu ele. Potrivit Memorandumului explicativ la Codul de bune practici privind referendumurile, legea ar trebui să asigure că, odată cu verificarea numărului minim de semnături, grupul de inițiativă este înregistrat, indiferent de eventualele semnături invalide sau neverificate.Prevederile legale privind metoda de verificare a semnăturii ar trebui să fie cât mai clare și obiective posibil, pentru a preveni abuzurile sau discriminarea împotriva sau în favoarea unui grup de inițiativă pentru referendum. În acest sens, Codul electoral ar trebui *să precizeze modul în care urmează să fie verificate semnăturile și gradul de detaliere care trebuie utilizat. Procedura de verificare a semnăturii trebuie reglementată la nivel de lege și nu ar trebui lăsată pe seama legislației subordonate legii. Legea ar trebui să stabilească, cel puțin, cine va verifica semnăturile, modul în care acestea vor fi verificate și principiile și criteriile cheie de verificare, precum și garanțiile de bază ale unui proces echitabil și obiectiv*. | ***Se ia act de mențiuni***. |
| **Articolul 196.** Adoptarea şi publicarea deciziei privind desfăşurarea referendumului local(1) După expirarea a 15 zile de la **adoptarea hotărârii Comisiei Electorale Centrale** sau de la adoptarea deciziei consiliului local, a autorităţii reprezentative a unităţii administrativ-teritoriale cu statut special sau a primarului, consiliul local respectiv sau autoritatea reprezentativă a unităţii administrativ-teritoriale cu statut special va adopta decizia privind desfăşurarea referendumului local sau refuzul de a-l efectua.(2) Decizia privind desfăşurarea referendumului local va cuprinde:a) propunerea privind data referendumului, care poate fi efectuat peste cel puţin **45 de zile și nu mai târziu de 60 de zile din ziua adoptării deciziei;**b) problemele ce urmează a fi supuse referendumului;c) motivele revocării primarului, în cazul referendumului pentru revocarea acestuia.**(21) Contestaţia privind decizia de refuz a desfăşurării referendumului local se depune în termen de 3 zile de la comunicare şi se examinează conform procedurilor stabilite pentru litigiile electorale.**(3)Decizia privind desfăşurarea referendumului local se dă publicităţii în termen de 3 zile de la adoptare. | A.O. „Promo-LEX” | 12 | *La alin. (1),* în contextul permanentizării organului electoral, ***se recomandă*** înlocuirea textului „*Comisiei Electorale Centrale*” cu textul „*Consiliului Electoral de Circumscripție*”.**Atragem atenția** că nu este clar din ce cauză în varianta nouă a articolului nu a fost introdus alin. (3) din varianta actuală. | ***Nu se acceptă***.Comisia optează pentru înregistrarea grupurilor de către autoritatea administrației publice locale în cazul referendumurilor consultatiove locale, iar în cazul revocării primarului de către CEC. |
| **Articolul 197.** Circumscripţiile electorale şi secţiile de votare(1) Pentru efectuarea referendumului local, se constituie, după caz, circumscripţii electorale: săteşti (comunale), de sector, orăşeneşti (municipale), raionale, ale unităţii administrativ-teritoriale cu statut special **și secții de votare în condițiile art. 28 și 30, care se aplică în mod corespunzător.**(2) Circumscripţiile electorale se constituie de către Comisia Electorală Centrală cu cel puţin 30 de zile înainte de ziua referendumului local la propunerea autorităţilor administraţiei publice locale.(3) Secţiile de votare se constituie cu cel puţin 20 de zile înainte de ziua referendumului local de către consiliile electorale de circumscripţie respective, în baza propunerilor primăriei. **(4) se abrogă.** (5) În localităţile în care, pentru desfăşurarea referendumului local, se formează o singură secţie de votare, consiliul electoral de circumscripţie va îndeplini şi atribuţii de birou electoral al secţiei de votare. | A.O. „Promo-LEX” | 13 | *La acest articol* ***se recomandă*** ajustarea prevederilor la redacția nouă a normelor din Capitolul 3 „*Organe electorale*”, în special pe partea ce ține de permanentizarea organelor electorale de nivelul II.Astfel nefiind necesare constituirea circumscripțiilor electorale de nivelul II, iar cele de nivelul I urmând a fi constituite de către CECE de nivelul II. | ***Se ia act***.În cazul acceptării propunerii de permanentizare a organelor electorale, vor fi ajustate normele ce vizează constituriea și dizolvarea acestora. |
| **Articolul 198.** Constituirea consiliilor şi birourilor electorale pentru desfăşurarea referendumului local(1) Consiliile electorale de circumscripţie pentru desfăşurarea referendumului local se constituie de către Comisia Electorală Centrală, la propunerea consiliilor locale sau a autorităţilor reprezentative ale unităţilor administrativ-teritoriale cu statut special, a partidelor şi organizaţiilor social-politice reprezentate în Parlament, în componenţă de 5-11 membri, cu cel puţin 25 de zile înainte de ziua referendumului local. Modul de constituire şi funcţiile lor sînt prevăzute la art.28 şi 29.(2) Birourile electorale ale secţiilor de votare pentru desfăşurarea referendumului local se constituie de către consiliile electorale de circumscripţie pentru desfăşurarea referendumului, la propunerea autorităţilor administraţiei publice locale, a partidelor şi organizaţiilor social-politice reprezentate în Parlament, în componenţa a 5-11 membri, cu cel puţin 20 de zile înainte de ziua referendumului local. Modul de constituire şi funcţiile lor sînt prevăzute la art.30 şi 33.**(3) se abrogă.**(4) În componenţa consiliilor şi birourilor electorale pentru desfăşurarea referendumului local nu pot fi incluşi consilieri din consiliile locale, membri ai grupului de iniţiativă, membri ai partidelor, altor organizaţii social-politice care participă la alegeri.(5) La prima şedinţă a consiliului electoral de circumscripţie al unităţii administrativ-teritoriale de nivelul al doilea pentru desfăşurarea referendumului local se aleg, cu votul majorităţii membrilor, vicepreşedintele şi secretarul consiliului, iar la prima şedinţă a consiliului electoral de circumscripţie sătesc (comunal), de sector, orăşenesc (municipal) şi a biroului electoral al secţiei de votare se aleg preşedintele, vicepreşedintele şi secretarul acestor organe electorale.(6) În decursul a 2 zile de la data constituirii, consiliile şi birourile electorale aduc la cunoştinţă publică componenţa şi sediul lor, modul de contactare pentru relaţii.**(7) Consiliile şi birourile electorale îşi încetează activitatea şi sunt dizolvate prin hotărârea organului electoral care le-a constituit în condiţiile art. 37.**  | A.O. „Promo-LEX” | 14 | 1) *La articol,* ***se reiterează*** poziția expusă pentru cazul referendumului republican.Cu referire la subiecții ce pot fi înregistrați pentru promovarea unei opțiuni în cadrul referendumurilor, ***se consideră*** că prin redacția propusă are loc limitarea acestui drept, efectiv, doar pentru partidele politice. ***Se recomandă*** ca noțiunii de “*participant la referendum*” să-i fie atribuit un sens mai larg care să includă și alți actori decât partidele politice: cetățeni, blocuri electorale sau grupuri de inițiativă. ***Se subliniază*** necesitatea de a permite cetățenilor în special în cazul referendumurilor pentru soluționarea problemelor de interes local, inițiate de cetățeni, și unde ar reieși că cetățenii nu au dreptul de a fi participanți! | ***Se acceptă parțial***.Noțiunea de la art. 1 va fi ajustată. |
| **Articolul 201. Înregistrarea participanţilor la referendumul local****(1) După publicarea de către Comisia Electorală Centrală, în condițiile art. 26 alin. (1) lit. d) din Codul electoral, a listei partidelor şi altor organizații social-politice ce au dreptul să participe la referendumul local, dar nu mai devreme de 25 de zile și nu mai târziu de 15 zile înainte de ziua desfășurării referendumului local, acestea pot depune la consiliul local demersul privind înregistrarea în calitate de participant la referendum, semnat de persoana abilitată conform normelor statutare.****(2) Demersul este însoțit, după caz, de următoarele documente:****a) procesul-verbal al ședinței organului abilitat conform normelor statutare privind participarea la referendumul local;** **b) declarația privind opțiunea aleasă la referendumul local: „DA” sau „NU”;** **c) copia statutului partidului politic sau organizației social-politice, cu toate modificările și completările, înregistrat la Ministerul Justiției;****d) demersul privind desemnarea reprezentantului cu drept de vot consultativ și/sau persoanei responsabile de finanțe (trezorier), după caz.****(3) Modelul demersului şi documentelor anexate se aprobă de către Comisia Electorală Centrală.** **(4) Consiliul electoral, în termen de 3 zile, va examina demersul şi documentele anexate, după care va adopta o hotărâre privind înregistrarea partidului politic, organizației social-politice în calitate de participant la referendumul local sau privind refuzul motivat de înregistrare.** | A.O. „Promo-LEX” | 1516 | 1) *La alin. (1)*, conform prevederilor, participanții pot depune cererea de înregistrare nu mai târziu de 15 zile înainte de ziua desfășurării referendumului local. În același timp, art. 2021 stabilește că „*campania electorală pentru referendumul local începe nu mai devreme de 20 de zile înainte de ziua alegerilor*”. Deducem că campania va începe, iar procesul de înregistrare încă nu va fi finalizat.***Se recomandă*** ajustarea termenelor limite de depunere a cererilor de înregistrare la începutul campaniei, în așa fel ca toți participanții să dispună de condiții și șanse egale.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2) *La. alin. (1) și (4),*ce ține de autoritatea care va examina demersul de înregistrare a participanților, se atrage atenția că la alin. (1) e vorba de consiliul local, iar la alin. (4) deja despre consiliul electoral. ***Se recomandă*** redactarea alin. (1) prin înlocuirea după cuvintele „pot depune” a textului „la consiliul local” cu textul „la consiliul electoral”.Se consideră că înregistrarea participanților este atribuția organelor electorale și nu a autorităților publice locale. | ***Nu se acceptă***.Nu sunt stabilite cerințe diferite în dependență de tipul participantului la referendum.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***Se acceptă***. |
| **Articolul 2021. Campania electorală** **Campania electorală pentru referendumul local începe nu mai devreme de 20 de zile înainte de ziua alegerilor şi se desfăşoară în conformitate cu prevederile capitolului 7 (art.50 – art.52), care se aplică în modul corespunzător.**  | A.O. „Promo-LEX” | 17 | Pentru uniformizarea terminologiei utilizate, ***se recomandă*** înlocuirea sintagmei “*ziua alegerilor*” cu sintagma “*ziua referendumului local*”. | ***Se acceptă***. |
| **Articolul 2051. Monitorizarea referendumului local şi reflectarea lui în mijloacele de informare în masă****Monitorizarea referendumului local şi reflectarea în mijloacele de informare în masă a modului de organizare şi desfăşurare a acestuia se fac în condiţiile capitolului 11 (art.68 – 70), care se aplică în modul corespunzător.** | A.O. „Promo-LEX” | 18 | **Se recomandă** înlocuirea cuvântului „*monitorizarea*” cu cuvântul „*observarea*”.***Se consideră*** că legea trebuie să opereze cu o terminologie unică, în special, luând în considerație că Codul electoral prevede statutul și drepturile și obligațiile observatorilor și nu a monitorilor. | ***Se ia act de mențiune***.În versiunea finală textul va fi corelat cu capitolul 11. |
| **Articolul 208.**Adoptarea deciziei prin referendum local, anularea sau modificarea ei(1) Decizia se consideră adoptată prin referendum local dacă pentru ea au votat majoritatea cetăţenilor care au participat la referendum. Decizia privind revocarea primarului se consideră adoptată prin referendum local dacă pentru ea a votat un număr egal sau mai mare de alegători decît au votat în cazul alegerii primarului, dar nu mai puţin de jumătate din numărul alegătorilor care au participat la referendum. Data adoptării hotărîrii se consideră ziua desfăşurării referendumului local.(2) În cazul în care primarul este revocat prin referendum, Comisia Electorală Centrală va stabili data alegerilor noi conform prevederilor titlului V (art.129-151), care se aplică în modul corespunzător.(3) Hotărîrea adoptată prin referendum local se anulează sau se modifică, de asemenea, prin referendum local sau prin decizie a consiliului local respectiv, adoptată cu votul a 2/3 din numărul consilierilor, conform Legii privind administraţia publică locală. | dna. Rodica Secrieru(expert) | 19 | *La alin. (3),* ***se recomandă*** introducerea unei perioade de timp în care textul adoptat/respins prin referendum nu poate fi modificat. | ***Se ia act de mențiune***. |
| **Articolul 209.**Referendumul local nevalabilReferendumul local se consideră nevalabil dacă la el au participat mai puţin de 1/3 din numărul cetăţenilor înscrişi în listele electorale. Hotărîrea cu privire la declararea referendumului local drept nevalabil se adoptă de către Comisia Electorală Centrală în baza actelor prezentate de consiliile electorale de circumscripţie. | dna. Rodica Secrieru(expert) | 20 | ***Se recomandă*** excluderea cvorumului. | ***Se ia act de recomandare***.*Aspectul reprezintă o chestiune de oportunitate politică, asupra căreia urmează să se expună legislativul.* |
| **Articolul 212.**Referendumul local nouUn nou referendum local în aceeaşi problemă poate fi efectuat peste cel puţin un an de la referendumul precedent. | dna. Rodica Secrieru(expert) | 21 | ***Se obiectează*** că termenul de un an este prea mic. | ***Se ia act***. |